Foto: Instagram

MIRKO FILIPOVIĆ usred je posljednjeg pripremnog ciklusa za skorašnji meč protiv Roya Nelsona u Londonu 25. svibnja.

Uz Japanca Satoshija Ishiija (bivši IGF prvak) te Hrvate Sašu Milinkovića i Antu Deliju (MMA teškaši), grupi sparing-partnera pridružio se i Srbin Darko Stošić.

Novopečeni UFC borac poluteške kategorije, etiketiran kao jedan od ponajboljih regionalnih boraca, u prošlosti je već posjećivao Mirka Filipovića u sklopu priprema.

Darka Stošića i Mirka Filipovića osim pasionirane ljubavi prema borilačkim vještinama veže i Stipe Drviš koji je obojici glavni trener u stručnom stožeru.

Tekst se nastavlja ispod oglasa

"Ako želiš biti lav, moraš trenirati s lavovima", objavio je Darko Stošić na društvenoj mreži koncem jučerašnjeg treninga uz fotografiju s Mirkom Filipovićem.

Pred Darkom Stošićem debitantski je meč u UFC-u 22. srpnja u Hamburgu. Sučelit će se s bivšim FFC prvakom Jeremyjem Kimballom u poluteškoj kategoriji.